ai4bharat/Pralekha huggingface dataset:
کامرس اور صنعت کی وزارتہ
سرکاری اقدامات کے نتیجے میں ملک میں ایف ڈی آئی کی آمد میں اضافہ ہوا
مالی سال 22- 2021 میں بھارت میں اب تک کی سب سے زیادہ ایف ڈی آئی 631050 کروڑ روپے آئی
سال 22-2021 میں مینوفیکچرنگ شعبوں میں ایف ڈی آئی ایکوٹی کی آمد 89766 کروڑ روپے  سے بڑھ کر 158332 کروڑ روپے ہو گئی
کامرس و صنعت کی وزارت کے وزیر مملکت جناب سوم پرکاش نے آج راجیہ سبھا میں ایک تحریری جواب میں بتایا کہ حکومت نے براہ راست غیر سرمایہ کاری  کو راغب کرنے کے لئے ایک لیبرل اورشفاف پالیسی شروع کی ہے، جس میں اسٹریٹجک اعتبار سے اہمیت رکھنے والے چند شعبوں کو چھوڑ کر بیشتر شعبوں کو خود کار روٹ کے تحت 100 فیصد ایف ڈی آئی کے لئے کھو ل دیا گیا ہے۔ ایف ڈی آئی پالیسی کے ضابطوں کے تحت مینو فیکچرنگ شعبے میں خود کار روٹ کے تحت غیر ملکی سرمایہ کاری ہو رہی ہے۔ مینوفیکچرنگ سرگرمیاں یا تو سرمایہ کاری کرنے والے ادارے کے ذریعہ سیلف مینوفیکچرنگ ہیں یا قانونی طور پر قابل قبول معاہدے، چاہئے وہ پرنسپل سے پرنسپل ہو، یا پرنسپل سے ایجنٹ کی بنیاد پر ہو، کے ذریعہ کانٹریکٹ مینوفیکچرنگ کی ہوسکتی ہیں۔ اس کے علاوہ مینو فیکچرر کو سرکاری اجازت حاصل کئے بغیر اپنی مصنوعات کو ای- کامرس سمیت ہول سیل یا خردہ فروخت کرنے کی اجازت ہے۔
ایف ڈی آئی پالیسی اصلاحات سے متعلق سرکاری اقدامات کے نتیجے میں ملک میں ایف ڈی آئی کی آمد میں اضافہ ہوا ہے۔ مالی سال 22- 2021 میں بھارت میں اب تک کی سب سے زیادہ ایف ڈی آئی 631050 کروڑ روپے آئی ہے۔ اس کے علاوہ مالی سال 22-2021 میں مینوفیکچرنگ شعبوں میں ایف ڈی آئی ایکوٹی کی آمد 89766 کروڑ روپے  سے بڑھ کر 158332 کروڑ روپے ہو گئی ہے، یہ اضافہ 76 فیصد کا ہے۔
بھارت کی مونیٹری اور مالیاتی پالیسیوں کو افراط زر کی شرح کم کرنے اور چالو کھاتے کا خسارہ  کے بند وبست کے لئے موزوں بنایا گیا ہے۔ اس خاکے کے تحت ابھرتے ہوئے اقتصادی مسائل کو حل کرنے کے لئے مونیٹری اور مالیاتی انتظامات کئے گئے ہیں۔
اس کے علاوہ ریزرو بینک آف انڈیا  نے غیر ملکی زر مبادلہ کی آمد میں اضافے کے لئے کئی اقدامات کئے ہیں، جن میں درج ذیل شامل ہیں:
اکتوبر 2022 کے آخر تک سود کی شرحوں سے متعلق موجودہ ضابطوں کا لحاظ کئے بغیر نئے ایف سی این آر  اور این آر ای جمع رقومات میں اضافے کے لئے بینکوں کو اجازت دی گئی ہے۔
ایف پی آئیز کے لئے مکمل طور پر قابل رسائی روٹ  کے تحت نئے جاری کئے گئے 7 سال اور 14 سال کی مدت کے تمام جی-سیک کی شمولیت ۔
قلیل مدتی حد سے 31 اکتوبر 2022 تک ایف پی آئیز کو جی- سیک اور کارپوریٹ قرضوں میں سرمایہ کاری کی چھوٹ۔
ایک سال تک کی اصل مدت والے کمرشیل پیپر اور ناقابل تبدیلی ڈبینچرز میں ایف پی آئی کی اجازت۔
خود کار روٹ سے غیر ملکی کمرشیل قرضے  حاصل کرنے کی حد عبوری طور پر 750 ملین امریکی ڈالر یا اس کے مساوی سے بڑھا کر فی مالی سال 1.5 بلین امریکی ڈالر کر دی گئی ہے۔
برآمدات کے علاوہ استعمال کے مقصد سے ایک وسیع سیٹ کے لئے اے ڈی زمرہ-1 بینکوں کو اداروں کو دینے کے لئے غیر ملکی زرمبادلہ میں قرضوں کے استعمال کی اجازت دی گئی ہے۔
۰۰۰۰۰۰۰۰


U-8362
(Visitor Counter : 94
مکانات اور شہری غریبی کے خاتمے کی وزارت
تمل ناڈو: نوجوان تبدیلی ساز ،سوچھتا میں سب سے آگے
پچھلے نو سالوں میں سوچھ بھارت مشن کی کامیابی کے نتیجے میں آج سوچھتا کو ایک تہوار کی طرح منایا جا رہا ہے، جس میں سماج کے تمام طبقوں سے تعلق رکھنے والے لوگ کوڑے سے پاک ہندوستان بنانے کے تہوار میں شامل ہو رہے ہیں۔ سوچھتا پکھواڑا-سوچھتا ہی سیوا کے آغاز نے ملک میں طوفان برپا کر دیا ہے۔ بالغوں کے ساتھ ساتھ بچے بھی اس سوچھتا تحریک میں بڑی تعداد میں شامل ہو رہے ہیں۔ تمل ناڈو میں، سوچھتا ہی سیوا مہم کا پروگرام ہر روز طلباء کی سرگرمیوں کے ساتھ طے کیا جاتا ہے۔ صفائی کے انقلاب کی مہم میں بڑے پیمانے پر اسکولوں اور کالجوں کے طلباء کو متحرک کرنے کے ذریعے متحرک کیا جا رہا ہے۔ پکھواڑہ کے تحت، سالڈ ویسٹ مینجمنٹ، سنگل یوز پلاسٹک کے خطرات کے بارے میں بیداری پھیلانے کے لیے کئی اہم سرگرمیاں اور چھوٹی مہمیں منعقد کی گئیں۔ اس کے علاوہ ریاست بھر کے تمام یو ایل بی کے اسکولوں اور کالجوں میں صفائی مہم بھی چلائی گئی۔ مختلف اداروں میں کی جانے والی سوچھتا ہی سیوا سرگرمیوں میں 1 لاکھ سے زیادہ طلباء کو حصہ لیتے ہوئے دیکھنا ایک خوشگوار منظر تھا۔ عام بیداری اور صفائی کی مہموں کے علاوہ، بہت سے یوایل بی نے طلباء کے لیے ایم سی سی ، ایم آرایف، بائیوسی این جی پلانٹس اور بائیو مائننگ سائٹس جیسے سالڈ ویسٹ مینجمنٹ پلانٹس کے ایکسپوزر وزٹ کا بھی اہتمام کیا۔ اس کے علاوہ، اسکولوں نے ویسٹ ٹو ونڈر سرگرمیوں کے مقابلے منعقد کیے جس میں بہت سے طلباء نے فضلے سے دولت کے نمونے تیار کیے اور انھیں نمائش میں رکھے۔
طلباء کو گیلے اور خشک کچرے کے ماخذ کی علیحدگی کے بارے میں بھی بتایا گیا۔ تمام اسکولوں میں اپنے گیلے کچرے کا انتظام کرنے کے لیے آن سائٹ کمپوسٹنگ بھی شروع کی گئی اور طلبہ کو گھریلو کھاد بنانے کے لیے آسان تکنیکیں سکھائی گئیں۔ مہم کے دوران ریلیاں، میراتھن، سائیکلتھون وغیرہ کا انعقاد بھی کیا گیا۔ پلاسٹک کے سنگل استعمال کے پلاسٹک پر پابندی کے متبادل کے بارے میں بھی طلباء کو آگاہی دی گئی۔ کچھ اسکولوں میں کپڑے کے تھیلے بھی تقسیم کیے گئے اور ان میں ماخذ کی علیحدگی اور گھریلو کھاد بنانے کی تکنیک پر پمفلٹ تقسیم کیے گئے۔ تمل ناڈو کے طلباء نے راستہ دکھایا ہے کیونکہ اسکول اور کالج کے بچوں جیسے نوجوان تبدیلی سازوں کی شمولیت اور فعال شرکت مستقبل قریب میں ایک صاف ستھرا ہندوستان کی تشکیل میں اہم کردار ادا کرنے والی ہے۔
وزیراعظم کا دفتر
وزیر اعظم نے ایشیائی گیمزمیں مردوں کی 800میٹر کے مقابلےمیں چاندی کاتمغہ جیتنے پر اتھیلیٹ محمد افصل پلی کلّاکتھ کو مبارکباد دی ہے
وزیر اعظم نریندر مودی نے، ایشیائی گیمزمیں مردوں کی 800میٹر کے مقابلےمیں چاندی کاتمغہ جیتنے پر اتھیلیٹ محمد افصل پلی کلّاکتھ کو مبارکباد دی ہے۔
وزیر اعظم نے ایکس پر پوسٹ کیا:
’’محمد افصل پلی کلّاکتھ کو مردوںکی 800 میٹرکے ایشیائی گیمز کے مقابلےمیں چاندی کا تمغہ حاصل پر مبارکباد!
ان کی محنت اور لچک نے انھیں نوازا ہے۔ ہندوستان اِس کامیابی پر خوش ہے اور جشن منا رہا ہے۔ بہترین کارکردگی‘‘۔
قانون اور انصاف کی وزارت
پریس اعلامیہ
آئین ہند کی دفعہ 217 کی شق  کے ذریعہ حاصل اختیارات کا استعمال کرتے ہوئے صدر جمہوریہ نے ہندوستان کے چیف جسٹس کے ساتھ مشاورت کے بعد مورخہ تین مارچ 2023 کے نوٹی فکیشن کے ذریعہ درج ذیل 20 ججوں کو ہائی کورٹس کے مستقل ججز کے طورپر تقرری کی ہے۔
|
|
نمبر شمار
|
|
ایڈیشنل ججوں کے نام 
|
|
تفصیلات
|
|
-
|
|
چندر کمار رائے،ایڈیشنل جج
|
|
الہ آباد ہائی کور ٹ کے ججز کے طورپرتقرری کی گئی
|
|
-
|
|
کرشن پال ، ایڈیشنل جج
|
|
-
|
|
سمیر جین ،ایڈیشنل جج
|
|
-
|
|
آشوتوش سریواستو ، ایڈیشنل جج
|
|
-
|
|
سوربھ ودیارتھی ، ایڈیشنل جج
|
|
-
|
|
برج راج سنگھ، ایڈیشنل جج
|
|
-
|
|
جناب پرکاش سنگھ، ایڈیشنل جج
|
|
-
|
|
وکاس بدھوار ، ایڈیشنل جج
|
|
-
|
|
اوم پرکاش ترپاٹھی، ایڈیشنل جج
|
|
-
|
|
وکرم ڈی چوہان ، ایڈیشنل جج
|
|
-
|
|
راجیش نارائن داس لڈھا ، ایڈیشنل جج
|
|
بامبے ہائی کورٹ کے ججوں کے طور پر تقرری
|
|
-
|
|
سنجے گنپت راؤ میہارے ، ایڈیشنل جج
|
|
-
|
|
گووندآنند سنپ ، ایڈیشنل جج
|
|
-
|
|
شیو کمار گنپت راؤ دگے، ایڈیشنل جج
|
|
-
|
|
امت شرما ، ایڈیشنل جج
|
|
دلی ہائی کورٹ کے جج کے طورپر تقرری
|
|
-
|
|
محترمہ سندرم سری متھی، ایڈیشنل جج
|
|
مدراس ہائی کور ٹ کے ججوں کے طورپر تقرری
|
|
-
|
|
ڈی . بھارت چکرورتی ، ایڈیشنل جج
|
|
-
|
|
آر وجے کمار ، ایڈیشنل جج
|
|
-
|
|
محمدشفیق ، ایڈیشنل جج
|
|
-
|
|
جے ستییہ نارائن پرساد ، ایڈیشنل جج
وزارت دفاع
ایڈمرل آر ہری کمار،پی وی ایس ایم، اے وی ایس ایم، وی ایس ایم،اے ڈی سی نے بحریہ کے 25ویں سربراہ کےطور پر بھارتی بحریہ کی کمان سنبھال لی
نئی دہلی،30نومبر؍2021:
ایڈمرل آر ہری کمار، پی وی ایس ایم،اے وی ایس ایم، وی ایس ایم،اے ڈی سی نے 30 نومبر2021 ءکو بحریہ کے 25ویں سربراہ کے طور پر بھارتی بحریہ کی کمان سنبھالی۔ انھوں نے ایڈمرل کرم بیر سنگھ،پی وی ایس ایم، اے وی ایس ایم،اے ڈی سی کی جگہ لی ہے، جو بھارتی بحریہ میں 41 سال سے زیادہ عرصے پر محیط ایک شاندار کیریئر کے بعد ریٹائر ہوئے ہیں۔
ایڈمرل آر ہری کمار مشہور نیشنل ڈیفنس اکیڈمی،کھڑک واسلا کے سابق طالب علم ہیں۔ انہیں یکم جنوری 1983ءکو بھارتی بحریہ میں کمیشن ملا۔ 38 سال پر محیط اپنے کیریئر میں انہوں نے کوسٹ گارڈ جہاز سی-01، بھارتی بحریہ کے بحری جہاز نشانک،کورا، رنویر اور ایئر کرافٹ کیریئر آئی این ایس وراٹ کی کمانڈ کی۔ گنری کے ماہر کے طور پر انہوں نے کئی اہم عہدوں کو سنبھالا، جن میں فلیٹ آپریشن آفیسر اور ویسٹرن فلیٹ کے فلیٹ گنری آفیسر، آئی این ایس وپل کے ایگزیکٹیو آفیسر،آئی این ایس رنجیت کے گنری آفیسر ،آئی این ایس کٹھار کے کمیشننگ جی او اور آئی این ایس رنویر کے کمیشننگ عملہ شامل ہیں۔ ان کی ساحلی تقرریوں میں ایچ کیو ڈبلیو این سی میں کمانڈ گنری آفیسر، سیشلز کی حکومت کے نیول ایڈوائزر، موغادیشو میں صومالیہ میں اقوام متحدہ کے مشن  اورٹریننگ کمانڈر،آئی این ایس دروناآچاریہ شامل ہیں۔ فلیگ آفیسر کے طور پر انھوں نے گوا میں نیول وار کالج کے کمانڈنٹ، فلیگ آفیسر سی ٹریننگ ،فلیگ آفیسر کمانڈنگ ویسٹرن فلیٹ ، چیف آف اسٹاف، ویسٹرن نیول کمانڈ، کنٹرولر پرسنل سروسز اور چیف آف پرسنل کے طور پر کام کیا ہے۔  نیول ہیڈ کوارٹرز میں انہوں نے چیف آف ڈیفنس اسٹاف  اور فوجی امور کے محکمے  کے ادارے کی تشکیل کے دوران اہم موڑ پر چیئرمین چیفس آف اسٹاف کمیٹی  کے لیے چیف آف انٹیگریٹڈ ڈیفنس اسٹاف کے طور پر بھی خدمات انجام دیں۔
وہ 30 نومبر 2021ء کو بحریہ کے سربراہ کا عہدہ سنبھالنے سے پہلے،ممبئی میں مغربی بحری کمانڈ کے فلیگ آفیسر کمانڈنگ ان چیف تھے۔
مکانات اور شہری غریبی کے خاتمے کی وزارت
میراثی میونسپل فضلہ
مکانات اور شہری امور کے وزیر مملکت جناب کوشل کشور نے آج لوک سبھا میں ایک تحریری جواب میں یہ اطلاع دی ہے۔
سوچھ بھارت مشندوئم کا ، یکم اکتوبر 2026 تک کی پانچ سالہ مدت کے لئے، یکم اکتوبر 2021 کو آغاز کیا گیا ہے۔ یہ مشن،اصل مقام پرکوڑے کرکٹ کی 100فیصدچھٹائی کرکے،گھروں سے ہی کوڑا کرکٹ اکٹھا کرکے اور کوڑا جمع کرنے کے سائنسی مرکز میں محفوظ طریقے سے اسے ٹھکانے لگانے سمیت ، کوڑا کرکٹ کی سبھی قسموں کے سائنسی لحاظ سے بندوبست اور اسے ٹھکانے لگانے کے ذریعہ سبھی شہروں کے لئے کوڑا کرکٹ سے مبراحیثیت حاصل کرنے کے وژن کے ساتھ شروع کیا گیا ہے۔اس مشن کا مقصد کچرے اور کوڑا کرکٹ اکٹھا کئے جانے والے سبھی مقامات کو از سر نو قابل استعمال بنانے اور انہیں گرین زونز یعنی ہرے بھرے اور سر سبز مقامات میں تبدیل کرنا بھی ہے۔ میراثی کچرے کی ڈمپ سائٹس کواز سر نوقابل استعمال بنانے کے سلسلے میں، سینٹرل شیئر  یعنی مرکزی حصے کی امداد کے بطور 3226 کروڑ روپے کے بقدر منصوبہ عمل کواب تک منظوری دی گئی ۔ ریاستوں/مرکز کے زیر انتظام علاقوں کی انتظامیہ کو لینڈ فل ری کلیمیشن پر ایک ایڈوائزری بھی جاری کی گئی ہے جس کے لئے
11111
پررسائی حاصل کی جا سکتی ہے۔
میراثی میونسپل فضلہ کو ٹھکانے لگانے سے متعلق ریاست وار تفصیلات ذیل میں منسلک ہیں۔
|
|
نمبر شمار
|
|
ریاست
|
|
ٹھکانے لگانے والے مقامات کی تعداد
|
|
ٹھکانے لگایا گیا میراثی کچرا 
|
|
1
|
|
آندھرا پردیش
|
|
2
|
|
8.52
|
|
2
|
|
بہار
|
|
1
|
|
0.05
|
|
3
|
|
چھتیس گڑھ
|
|
7
|
|
3.15
|
|
4
|
|
گوا
|
|
2
|
|
0.08
|
|
5
|
|
گجرات
|
|
12
|
|
10.99
|
|
6
|
|
ہریانہ
|
|
22
|
|
25.27
|
|
7
|
|
جموں و کشمیر
|
|
1
|
|
1.7
|
|
8
|
|
جھارکھنڈ
|
|
1
|
|
0.35
|
|
9
|
|
مدھیہ پردیش
|
|
53
|
|
8.73
|
|
10
|
|
مہاراشٹر
|
|
52
|
|
134.82
|
|
11
|
|
اڈیشہ
|
|
2
|
|
2.03
|
|
12
|
|
پنجاب
|
|
2
|
|
1.76
|
|
13
|
|
راجستھان
|
|
8
|
|
0.61
|
|
14
|
|
تمل ناڈو
|
|
86
|
|
34.54
|
|
15
|
|
تلنگانہ
|
|
2
|
|
120.5
|
|
16
|
|
تریپورہ
|
|
1
|
|
0.2
|
|
17
|
|
اتر پردیش
|
|
14
|
|
21.52
|
||
|
کل
|
|
268
|
|
374.82
وزارت خزانہ
محکمہ انکم ٹیکس کی جانب سے گجرات میں تلاشی کی کارروائی
محکمہ انکم ٹیکس نے 09.08.2022 کو بنیادی طور سے سیرامک ٹائلس بنانے اور اس کے کاروبار میں مصروف ایک تجارتی گروپ کے خلاف تلاشی اور ضبطی کی کارروائی چلائی۔ تلاشی کی یہ کارروائی کل 36 عمارتوں میں انجام دی گئی، جو راجکوٹ، موبی، احمد آباد، رائے پور، گوہاٹی، گڑگاؤں اور کولکاتا میں پھیلی ہوئی ہیں۔ اس مہم کے دوران مالیات کی فراہمی میں شامل افراد کے خلاف بھی تلاشی کی کارروائی کی گئی۔
تلاشی کی کارروائی کے دوران دستاویز اور ڈیجیٹل ڈیٹا کی شکل میں کئی مجرمانہ شواہد ہاتھ لگے جنہیں ضبط کر لیا گیا۔ ان ثبوتوں کے ابتدائی جائزہ سے انکشاف ہوا کہ یہ گروپ بڑے پیمانے پر ٹیکس کی چوری کرتا تھا اور اس کے لیے اس نے مختلف طریقے استعمال کیے، جیسے کہ نقد میں کئی چیزیں فروخت کیں جن کا بہی کھاتہ میں کوئی ذکر نہیں ہے، فروخت کی گئی چیزوں کی انوائسز مکمل نہیں ہیں اور فرضی خریداریوں کی بکنگ۔ یہ گروپ متعلقہ فریقوں سے جعلی غیر محفوظ قرض کی شکل میں بے حساب پیسے اور کولکاتا کی شیل کمپنیوں سے شیئر کیپٹل لینے میں بھی ملوث پایا گیا ہے۔
اس کے علاوہ، ایسے بھی کئی شواہد ملے ہیں جن سے پتہ چلتا ہے کہ اس گروپ نے مالیات کی فراہمی میں مصروف گجرات کے ایک شخص کی رہائش گاہ کے پتہ والے ریگولر اکاؤنٹ میں بے حساب رقم منتقل کی ہے۔
ابھی تک کی تلاشی میں 300 کروڑ روپے سے زیادہ کی بے حساب لین دین کا انکشاف ہوا ہے، جس میں 100 کروڑ روپے سے زیادہ کا لون بھی شامل ہے۔
مزید تفتیش جاری ہے۔
امور صارفین، خوراک اور عوامی تقسیم کی وزارت
پی ڈی ایس کے تحت نقدی کی براہ راست منتقلی
امور صارفین ، غذا اور عوامی تقسیم کے مرکزی وزیر مملکت جناب دنوے راؤ صاحب دادا راؤ نے آج راجیہ سبھا میں ایک تحریری جواب میں بتایا کہ :
غذائی اجناس فراہم کرنے کی بجائے عوامی تقسیم کے نظام سے فائدہ حاصل کرنے والوں کے بینک کھاتے میں نقدی کی براہ راست منتقلی کی اسکیم کو مرکز کے زیر انتظام تین علاقوں ، چنڈی گڑھ، پڈوچیری اور دادر اور نگر حویلی کے شہری علاقوں میں ترجیحی بنیاد پر پہلے ہی نافذ کیا جا رہا ہے۔ غذائی سبسڈی کے کیش ٹرانسفر کی اسکیم کو غذائی سبسڈی کے لئے نقدی کی منتقلی کے ضابطے ، 2015 کے التزامات کے تحت نافذ کیا جارہا ہے، جسے قومی غذائی تحفظ قانون ، 2013  کے تحت نوٹیفائی کیا گیا تھا، جس کے تحت اُن گھروں کے بینک کھاتوں میں غذائی سبسڈی سے متعلق نقدی کی منتقلی براہ راست کی جاتی ہے تاکہ وہ کھلے بازار سے اپنے حصے کے اناج خرید سکیں۔ اس اسکیم کو تیاری سے متعلق بعض شرائط ، جیسا کہ مستفیدین کے ڈیٹا بیس کا مکمل ڈیجیٹائزیشن اور دوبارہ ڈپلیکیشن، مستفیدین کے ڈیجیٹائز کئے گئے ڈیٹا بیس میں بینک کھاتے کی تفصیلات کی سیڈنگ اور کھلے بازار میں غذائی اجناس کی دستیابی ، کو پورا کرنے کے بعد شناخت شدہ علاقوں میں نافذ کیا جاسکتا ہے۔ شناخت شدہ علاقے کی تعریف ضابطے کے مطابق ریاست یا مرکز کے زیر انتظام علاقہ یا ریاست یا مرکز کے زیر انتظام علاقہ کے اندر کوئی مخصوص علاقہ کے طور پر کی گئی ہے، جس کے لئے ریاستی حکومت کی طرف سے اسکیم کو نافذ کرنے کے لئے تحریری منظوری دی جا چکی ہے۔ لہذا ریاستوں ؍ مرکز کے زیر انتظام علاقوں کے لئے یہ اختیاری ہے کہ وہ غذائی سبسڈی کے لئے نقدی کی منتقلی کو نافذ کریں یا مناسب قیمتوں کی دکانوں سے این ایف ایس اے کے التزامات کے مطابق اناجوں کی تقسیم کو جاری رکھیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ ق ت۔ ق ر
U.NO. 1453
(Visitor Counter : 81
وزارتِ تعلیم
آئی آئی ٹی روپڑ نے کولڈ چین کے بندوبست کے لئے درجہ حرارت درج کرنے والی بھارت کی پہلی ملکی ساخت کی ڈیواس ریمبی ٹیگ تیار کی
ویکسین خون اور جسم کے اعضا خراب ہونے والے پروڈکٹس  کھاد اور ڈیری وغیرہ کی محفوظ سپلائی کے لئے یہ ملک کی اپنی طرح کی پہلی ڈیواس ہے
آتم نربھر بھارت کی طرف ایک اور قدم ٹکنالوجی انوویشن ہب اے ڈبلیو اے ڈی ایچ کووڈ ویکسین کے ٹرانسپورٹیشن کے لئے پروڈکشن لاگت پر ایمبی ٹیگ ڈیواس دستیاب کرائے گی
پنجاب میں انڈین انسٹی ٹیوٹ آف ٹکنالوجی روپڑ  نے اپنی طرح کی پہلی جدید آئی او ٹی ڈیوائس ’ایمبی ٹیگ‘ تیار کی ہے، جو خراب ہونے والے سامان یا اشیا، ویکسین اور یہاں تک کہ بدن میں آرگینر  اور خون کی ٹرانسپورٹیشن یعنی ڈھلائی کے دوران متعدد آس پاس کا ریل ٹائم درجہ حرارت درج کرتا ہے۔ درج کئے گئے اس درجہ حرارت سے یہ جاننے میں مدد ملتی ہے کہ دنیا میں کہیں بھی بھیجی گئی کوئی چیز یا سامان درجہ حرارت میں فرق کے سبب ابھی تک استعمال کے اہل ہے۔ یا خراب ہوگیا ہے۔ کووڈ-19 ویکسین اعضا اور خون کے ٹرانسپورٹیشن سمیت ویکسین کے لئے یہ جانکاری خاص طور سے اہم ہے۔
اے ڈبلیو اے ڈی ایچ پروجیکٹ کے کوآرڈنیٹر ڈاکٹر سمن کمار نے کہا کہ یو ایس بی کے شکل کی ڈیوائس ایمبی ٹیگ ایک بار ریچارج ہوکر پورے 90 دن کے لئے کسی بھی ٹائم زون میں -40 سے +80 ڈگری تک کے ماحول میں لگاتار درجہ حرارت درج کرتا ہے۔
بین الاقوامی بازار میں دستیاب اس طرح کی ڈیواس صرف 60-30 دنوں تک کی مدت کے لئے درجہ حرارت درج کرتا ہے۔ انہوں نے کہا کہ جب درجہ حرارت سابقہ طے شدہ حد سے اوپر جاتا ہے تو یہ ایک الرٹ جاری کرتا ہے۔ درج کئے گئے ڈیٹا کو کسی کمپیوٹر کے یو ایس بی سے جوڑ کر حاصل کیا جاسکتا ہے۔ ڈیوائس کو ٹکنالوجی انوویشن ہب- اے ڈبلیو اے ڈی ایچ  اور اس کے اسٹارٹ اپ اسکریچ ٹسٹ کے تحت تیار کی گئی ہے۔ اے ڈبلیو اے ڈی ایچ بھارت سرکار کا ایک پروجیکٹ ہے۔ پروفیسر کمار نے بتایا کہ یہ ڈیواس آئی ایس او13485:2016, EN 12830:2018سی ای اور آر او ایچ ایس سے سرٹیفائیڈ ہے۔
سبزیوں، گوشت اور ڈیری پروڈکٹس سمیت خراب ہونے والے پروڈکٹس کے علاوہ یہ ٹرانسپورٹیشن کے دوران جانوروں کے سی مین کے درجہ حرارت کی بھی نگرانی کرسکتا ہے۔ اسکریچ ٹیسٹ کے بانیوں اور ڈائریکٹرس میں سے ایک امت بھٹی نے کہا کہ ابھی تک ایسی ڈیوائسیسز کو بھارت میں سنگاپور، ہانگ کانگ آیئرلینڈ اور چین جیسے دوسرے ملکوں سے بڑی مقدار میں درآمد کی جارہی ہے۔
اے ڈبلیو اے ڈی ایچ پروجیکٹ ڈائریکٹر پروفیسر پشپیندر پی سنگھ نے بتایا کہ آئی آئی ٹی روپڑ ٹکنالوجی انوویشن ہب ایمبی ٹیگ کے ماس پروڈکشن کی تیاری کررہا ہے۔ پروفیسر سنگھ نے کہا کہ یہ ڈیوائس کووڈ ویکسین کے پروڈکشن مرکز سے ملک کے کسی بھی کونے میں واقع ٹیکہ کاری مرکز تک ڈھلائی میں لگی سبھی کمپنیوں کو 400 روپے کی پیداوار لاگت پر دستیاب ہوگا۔ یہ ڈیوائس اس بھیانک عالمی وبا میں ملک کے لئے ہماری طرف سے چھوٹا سا یوگ دان ہے اور اس سے آتم نربھر بھارت کو بڑھاوا ملتا ہے۔
...............................................................
ش ح،ح ا، ع ر
U-5013
(Visitor Counter : 184
صدر جمہوریہ کا سکریٹریٹ
گنیش چترتھی کے موقع پر صدر جمہوریہ کی مبارکباد
نئی دہلی،یکم ستمبر / صدر جمہوریہ ہند جناب رام ناتھ کووند نے گنیش چترتھی کے موقع پر اپنے پیغام میں کہا ہےکہ :
‘‘گنیش چترتھی کے اس مبارک موقعے پر میں ہندوستان اور بیرون ممالک میں رہنے والے اپنے تمام ہم وطنوں کو مبارکباد اور نیک خواہشات پیش کرتا ہوں۔
گنیش چترتھی کا تہوار بھگوان گنیش کے یوم پیدائش کے طور پر منایا جاتا ہے جو کہ علمیت ، علم اور خوشحالی کی علامت ہیں۔ یہ ایسے اقدار اور ایسے اہداف کی نمائندگی کرتے ہیں جو معاشرے کے تمام طبقات کی بہبود اور قومی ترقی کا مقصد حاصل کرنے کے لیے اختیار کیے جانے چاہئیں۔
آیئے ہم سب مل کر اس تہوار کو روایتی جوش و جذبے کے ساتھ منائیں۔’’
۔ ۔ ۔ ۔ ۔ ۔ ۔ ۔ ۔
(م ن ۔ ا گ۔ م ت ح(
U-3975
(Visitor Counter : 54
وزارت دفاع
وزارت دفاع نے ڈیف ایکسپو 2022 تک آٹھ ویبینار کی سیریز کا اہتمام کیا
وزارت دفاع گجرات کے گاندھی نگر میں 10 سے 13 مارچ 2022 تک باوقار دو سالہ دفاعی نمائش ڈیف ایکسپو 2022 کے 12ویں ایڈیشن کی میزبانی کر رہی ہے۔ یہ میگا دفاعی بین الاقوامی نمائش زمینی، فضائی، بحری، اندرونی ہوم لینڈ سیکیورٹی اور الیکٹرانک سسٹمز پر مرکوز ہے۔ یہ تقریب دفاعی صنعت کی فرموں کے لیے صنعت کے رہنماؤں اور کاروباری فیصلہ سازوں کے ہدف والے سامعین کے سامنے اپنی صلاحیتوں، مصنوعات اور خدمات کی نمائش کا ایک منفرد موقع فراہم کرتی ہے۔ ’میک ان انڈیا‘ اور ’آتم نربھر بھارت‘پالیسی کی پہل کے ساتھ حکومت ہند کا ماننا ہے کہ ہندوستان اپنے بہت سے دوست ممالک کو مکمل دفاعی حل فراہم کرنے والا ایک اہم فراہم کنندہ بننے کی زبردست صلاحیت رکھتا ہے۔
ڈیف ایکسپو کے سلسلے میں، 20 جنوری 2022 سے 24 فروری 2022 کے درمیان 8 ویبنرز کی ایک سیریز کا انعقاد کیا جا رہا ہے جس میں معروف شخصیات اور نامور مقررین کی شرکت ہوگی۔ ڈیف ایکسپو ویبینار اہم موضوعات پر مرکوز ہیں اور انھیں دنیا بھر میں نشر کیا جائے گا۔
ویبینار کی تفصیلات، شیڈول، اسپیکر کا پروفائل، اور ہر ویبینار سیشن میں شرکت کرنے والوں کا لنک ڈیف ایکسپو کی ویب سائٹ  پر دستیاب ہے۔
وزیراعظم کا دفتر
آب و ہوا سے متعلق قائدین کا اجلاس 
وزیر اعظم جناب نریندر مودی امریکہ کے صدر جوزف آر بائیڈن کی دعوت پر آب و ہوا سے متعلق قائدین کے اجلاس میں 22-23 اپریل کو ورچؤل طور پر شرکت کریں گے۔ وزیر اعظم 22 اپریل کو شام 5.30 بجے سے 7.30 بجے تک قائدین کے اجلاس 1 میں اپنی بات رکھیں گے جس کا موضوع ہے ”سال 2030 کے لیے ہماری اجتماعی کوشش“۔
اجلاس میں دنیا کے تقریباً 40 دیگر قائدین شرکت کر رہے ہیں۔ وہ ان ممالک کی نمائندگی کریں گے جو میجر اکنامیز فورم  کے ممبر ہیں، اور جو دیگر باتوں کے علاوہ، آب و ہوا کی تبدیلی کا شکار ہیں۔ قائدین آب و ہوا کی تبدیلی، آب و ہوا کے تئیں اقدامات میں اضافہ، آب و ہوا میںتخفیف اور موافقت کے لیے فنڈ جمع کرنے، فطرت پر مبنی حل، آب و ہوا کی سلامتی کے ساتھ ساتھ صاف توانائی کے لیے تکنیکی جدتوں کے بارے میں تبادلہ خیال کریں گے۔
قائدین اس بات پر بھی تبادلہ خیال کریں گے کہ قومی حالات اور پائیدار ترقیاتی ترجیحات کا احترام کرتے ہوئے دنیا کس طرح جامع اور لچکدار معاشی ترقی کے ساتھ آب و ہوا کے کام کو پورا کر سکتی ہے۔
یہ اجلاس آب و ہوا سے جڑے مسائل پر مرکوز عالمی اجلاسوں کے سلسلے کا ایک حصہ ہے جو نومبر 2021 میں منعقد ہونے والے COP26 تک جاری رہے گا۔
تمام اجلاس براہ راست نشر کیے جائیں گے اور میڈیا اور عوام کے لیے کھلے رہیں گے۔
وزارت دفاع
ای سی ایچ ایس پالی کلینکس میں ادویات کی قلت
نئی دہلی،08؍ جولائی، رکشا راجیہ منتری جناب شری پدنائک نے آج راجیہ سبھا میں جناب راجیو چندر شیکھر کو ایک تحریری جواب میں بتایا کہ حکومت خصوصی طور پر دوردراز کے علاقوں میں ای سی ایچ ایس پالی کلینکس میں ادویات کی زبردست قلت سے آگاہ ہے۔
ادویات کی حصولیابی ، ذخیرہ اور تقسیم کرنے کا کام ڈی جی اے ایف ایم ایس کے ذریعے کیا جاتاہے، جو کہ اس کے لئے مرکزی تنظیم، ای سی ایچ ایس کے ذریعے مختص کئےگئے فنڈ کو استعمال کرتا ہے۔ اے ایف ایم ایس اسپتال میڈیکل اسٹور انوینٹری مینجمنٹ سافٹ ویئر چلاتےہیں، جس کے ذریعے ای سی ایچ ایس سمیت، ادویات کی حصولیابی، ذخیرہ اور تقسیم کرنے کے کام کی ڈیجیٹل نگرانی کی جاتی ہے۔ اس کے علاوہ اب تک 10اے ایف ایم ایس اسپتالوں میں بزنس انٹیلی جنس  اور بزنس اینالیٹکس  ٹولز کے ساتھ میڈیکل اسٹور  انوینٹری مینجمنٹ ماڈیول سمیت ‘‘ دھنونتری’’ سافٹ ویئر بھی انسٹال کئے گئے ہیں۔ ان کو دوسرے اسپتالوں میں بھی متعارف کرایا جا رہا ہے۔ یہ اسپتالوں کے سرونگ اور ای سی ایچ ایس گاہکوں، دونوں کے لئے قابل توسیع انوینٹری والے میڈیکل اسٹورز کا بندوبست کرنے کی اہلیت رکھتا ہے۔
ای سی ایچ ایس استفادہ کنندگان کو پالی کلینکس کے ذریعے ہی تقسیم کاکام کیا جاتا ہے۔ پالی کلینکس میں کلینک کے لئے ایک مقامی؍ ڈیجیٹل انوینٹری مینجمنٹ سسٹم ہوتا ہے۔
حکومت نے 30 جنوری 2019 کو جاری کئے گئے حکم نامے کے ذریعے پہلے ہی ای سی ایچ ارکان کو حکومت کے ذریعے قیمت واپس لوٹائے جانے کی بنیاد پر غیر دستیاب ادویات مقامی بازار سے خریدنے کی پہلے ہی اجازت دے دی ہے۔
م ن۔م ع ۔ک ا
U- 2937
(Visitor Counter : 29
وزارت دفاع
ہندوستان اب کمزور نہیں رہا، ہم امن پر یقین رکھتے ہیں لیکن اگر کسی نے ہمارے ساتھ اشتعال انگیزی کی تو ہم اس کا منہ توڑ جواب دیں گے:وزیر دفاع جناب راج ناتھ سنگھ کا ہریانہ میں بیان
وزیر اعظم جناب نریندر مودی کی کوششوں سے ہندوستان عالمی سطح پر محض ایک مشاہدکے بجائے ایک پر زور حیثیت حاصل کرگیا ہے
وزیر دفاع جناب راج ناتھ سنگھ نے قوم کو یقین دلایا ہے کہ مسلح افواج ہندوستان پر بری نظر ڈالنے والے کو منہ توڑ جواب دینے کے لئے پوری طرح سے مسلح اور تیار ہیں۔ جھجر ہریانہ میں تیرہ نومبر 2022 کو ایک پروگرام میں تقریر کرتے ہوئے وزیر دفاع جناب راج ناتھ سنگھ نے زور دے کر کہا کہ قومی مفادات کا تحفظ وزیرا عظم جناب نریندر مودی کی حکومت کی توجہ کا خاص معاملہ ہے اور مستقبل کی آزمائشوں سے نمٹنے کے لئے ہندوستانی فوج جدید ترین اور اندرون ملک تیار اسلحوں سے پوری طرح سے لیس ہے۔
جناب راج ناتھ سنگھ نے کہا کہ ہندوستان اب کمزور نہیں رہا،ہم امن میں یقین رکھتے ہیں لیکن اگر کسی نے ہمیں نقصان پہنچانے کی کوشش کی تو ہم اس کو منہ توڑ جواب دیں گے۔ ہمارے سپاہیوں نے ہمیشہ یہ بات ثابت کی ہے۔ 2016 کی سرجیکل اسٹرائیک 2019 کی بالا کوٹ ائر اسٹرائک اور گلوان وادی کے واقعات ہماری فوج کی طاقت اور مستعدی کی نظیر ہیں۔
وزیر دفاع نے عالمی سطح پر ہندوستان کی محض ایک مشاہد ملک کی حیثیت کو پرزور نوعیت والا ملک بنانے کے لئے وزیر اعظم کی ستائش کی اور کہا کہ اب پوری دنیا ہندوستان کی حکومت کی باتوں کو اہمیت دیتی ہے ۔ اس بات کو اجاگر کرتے ہوئے کہ اب ہندوستانی حکومت کی کوششوں کے نتیجے میں دنیا کی پانچ سب سے بڑی معیشتوں والے ملکوں میں سے ایک ہے۔ انھوں نے امید ظاہر کی کہ آنے والے وقت میں ہمارا ملک دنیا کے تین سب سے مضبوط معیشت والے ملکوں میں سے ایک بنے گا۔
جناب راج ناتھ سنگھ نے اس بات پر بھی زور دیا کہ حکومت نیتا جی سبھاش چندر بوس، مہاراجہ پرتھوی راج چوہان اور مراٹھا سورما چھترپتی شیواجی جیسے انقلابیوں سے تحریک حاصل کی ہے اور اب اس بات کے لئے کوشاں ہے کہ ہندوستان کے ثقافتی ورثے کو محفوظ رکھتے ہوئے ملک کی امنگوں کو پورا کیا جائے ۔ انھوں نے امرت کال کے پنچ پرن کا ذکر کیا جس کا اس سال لال قلعے کی فصیل سے یوم آزادی کی اپنی تقریر کے دوران وزیر اعظم نے نئے بھارت کے لئے ویژن پیش کیا تھا۔
وزیر دفاع نے کہا کہ نوآبادیاتی ذہنیت بدلنے کے لئے حکومت نے بہت سے اقدامات کئے ہیں جن میں راج پتھ کا نام بدل کر کرتویہ پتھ کرنا، انڈیا گیٹ کے احاظے میں نیتا جی سبھاش چندر بوس کا ایک بڑا مجسمہ نصب کرنا، چھترپتی شیواجی سے ترغیب لے کر ہندوستانی بحری فوج کا نیا نشان وضع کرنا اور برطانوی دور کے ڈیڑ ھ ہزار کے قریب فرسودہ قوانین کی منسوخی جیسے اقدامات شامل ہیں۔
جناب راج ناتھ سنگھ نے 2023 میں ہندوستان کی گروپ 20 کی سربراہی کے لوگو میں کمل کے پھول کی موجودگی پر بعض حلقوں سے کی جانے والی نکتہ چینی کو خارج کیا، جو حال ہی میں وزیر اعظم نے جاری کیا ہے۔ انھوں نے کہا کہ کمل کا پھول قومی پھول ہے اور دہندوستان کی ثقافتی شناخت سے جڑا ہوا ہے۔
اس پروگرام میں رکشا منتری نے جھجر میں پرتھوی راج چوہان کے مجسمے کی نقاب کشائی کی اور انھیں ایک عظیم حکمراں قرار دیا جس نے نہ صرف یہ کہ ایک بہت بڑے علاقے پر راج کیا بلکہ وہ بہادری ،انصاف اور عوام کی بہبود کی علامت تھے۔ ہریانہ کے وزیر اعلیی جناب منوہر لال بھی اس موقع پر موجود اکابرین میں شامل تھے۔